text: [{"text_idx": "#000000", "text": "\u201cCabija kuti weelede kubonana abasololi sunu. Bazwaa\nkutambula mulumbe wakuti mukuli wamapulanga amicinjili ooyo uulangilwa buno buzuba,\nwamusyigwa kusika. Kuti bakubwentele, utacibikkili kumoyo wako eeco pe. Lyoonse\nmbobacita nkubwentela kufumbwa muntu uli woonse eelyo nabafundilide mukaambo\nkamwi\u201d Kamanizyide kwaambilwa majwi aakankamya aaya, similimo\nwakatondezyegwa ooko kwakali yooyo waambilizya zyamakwebo, Roger Morneau,1"}, {"text_idx": "#000001", "text": "\u201cKonjila, kkala ansi,\u201d wakaamba kakwiina kusintamuka akulanga\nngwaakali kwaambila. \u201cNjanda kutumina mulomo nketaninga talika kwaambaula"}, {"text_idx": "#000002", "text": "Wakadyombaula namba zyaluwaile kumwi kalekela asyoonto buyo\nkudinkaula fooni, mpoonya wakatalika kubwentela muntu umwi wabeendelezi\nbamakwebo aakwe nkaambo kamulumbe ooyo ngwaakali\nkutuminwa lyoonse mumyezi yone, pele ooyo mulumbe taakuukkomanina . Kwakatupuluka\nmakataa matusi naakali kuyaa kubwenta, alimwi mbuli mbwaakali kuyaa kwiindila\nkukalala akwalo kutukila kwakaindila kusyaankanya."}, {"text_idx": "#000004", "text": "Mpeenyaawo, Roger wakazulila kumufwida luzyalo mwalumi ooyu\nmumoyo wakwe. Wakazumanana kupaila: \u201cYahuwah, kwiinda munguzu zya Muya\nUusalala Wako, Ndakulomba Webo kuti ukalalile madaimona aatundulula mwaalumi\nooyu. Ndakukomba komukobelela amumuni wabulemu aluumuno Lwako. Koulekela\nMuya Wako Uusalala kuti uswenene munsi lyakwe\nbuno buzuba, umoongelezye akumusolweda kuzya kuli Ndiwe.\u201d"}, {"text_idx": "#000005", "text": "Roger naakali kwiibaluka caacitika aawo wakati:"}, {"text_idx": "#000007", "text": "Wakaanzika luwaile, mpoonya simakwebo ooyu wakacengulukila\nkuli Roger, kumwi kamwetamweta akwiimikila kuti baanzyane mumaanza."}, {"text_idx": "#000009", "text": "Mpoonya wakabaanga wabbatamuka kulijana kuti ukopolweda\nzyili mumoyo wakwe kumweenzu. \u201cNdilekelele, nsyezyi ncekwaambila zyintu\nzyoonse eezyi. Ndalilekelela. Ime nsyeeli kuyanda kulundikila milwi\nyamapenzi aangu woonse ali nduwe pe. Atunjile makani aamakwebo tulangelange"}, {"text_idx": "#000010", "text": "cakumusyomezya. \u201cIme nsyekonzyi kwaambila muntu naba ni eeco ncindaambilwa\nsunu . Alimwi, zimwi ziindi basimakwebo banjaanji balandaambila zyintu\nnzyobatanaambila muntu uuli woonse. Ccita naa nkaambo nzi, pele baamba\nkuti balimvwa kubaa luumuno nobali munsi lyangu alimwi balombozya kuvwiyavwiya\nzyili mumyoyo yabo amuntu mweenzu ngobatazyibene limwi kwiinda muntu"}, {"text_idx": "#000011", "text": "Dennis wakakkala ansi, kumwi katondezya Roger aakuti akkale\nawalo . \u201cIme ndazuminana abasimakwebo bako. Nsyezyi bwini\nbwakucipandulula eeci, pele kubaanga kuli . . . kuli nguzu zyikukobelela\nyebo. Ime nsyekonzyi bwakucaamba bwini mumajwi aangu, pele ncintu\nciindene azyanyika eeyi. Ime nsyenalimvwide kubaa luumuno akukkazyika camba"}, {"text_idx": "#000012", "text": "Roger wakaankamana kuti mupailo wakwe wakaingulwa kufwamba\nboobu munzila iilibonya. \u201cIme ndalimvwa kuti ndikwaambile cacitika\nndeenya Ime neebona kuti webo wanjila mumakatazyo nooli kuumya luwaile , Ime\nndatalika kukupailila webo, kuti Simalelo wamajulu amulengalenga woonse"}, {"text_idx": "#000013", "text": "\u201cCandikonda cintu eeci.\u201d Dennis wakamulanga muntu\nooyo kwakaindi mbokabede. \u201c Ime ndakaleka makanaa Leza abupaizi mumyaka\nminjaanji yakainda musyule. Simalelo wamajulu kundikobelela mebo\naluumuno? Ma! Ndaciyanda cintu eeco. Ono wandipa cintu cakutongomana\nkulizeeza. Utandipi mulandu,\u201d wakafwamba kuyungizya. \u201cIme nsyekwe kutalika\nkuunka kucikombelo akutobela bupaizi nokuba cili coonse, pele hena ulakonzya\nkuzumanana kundipailila Ime na? Ime inga ndalumba kapati kumakani aayo!\u201d"}, {"text_idx": "#000014", "text": "Nibakamanizya kusokozya makani aamakwebo antoomwe, Dennis\nwakasindikila Roger kusikila kumulyango wakuzwida anze, kayaa kubandika anguwe\nkufumbwa cakali kumumvwisya kabotu kumoyo wakwe ciindi conse."}, {"text_idx": "#000015", "text": "Nkaambo kakusumpulwa mumulimo akutuminwa kulubazu lumwi,\nkwakainda myaka yobile Roger naakabonana a Dennis alimwi. Muciindi eeco,\nkasyomeka mbuli jwi lyakwe, wakazumanana kupailila mwaalumi ooyu. Eelyo\nbumwi buzuba naakali mulubazu munsaa nkwabelekela, wakasindikila simakwebo\nwuulisya kuya kwakali kubelekela mwaalumi uulya. Dennis wakakkomana\nkapati kubona Roger alimwi mpoonya wakamujuzya kubabelesi bakwe kuti"}, {"text_idx": "#000016", "text": "Ncobeni kusanduka kwakwe kwakali kwaankamika. Wakazwide\nkukondwa, kalimvwide kabotu alimwi zyoonse zyintu kazyimweendela kabotu mumuya\nwakwe. Kunzaa cuuno cakwe aawo mpaakali kukkalila mumulimo wakwe,\nwakaanzikide cifwanikiso cilaa mabala aamba kuti: \u201cMupailo ulasandula zyintu.\u201d"}, {"text_idx": "#000017", "text": "Eeco cintu caacitikila Roger, cilausisya kuti tacili cintu\nceenzu. Teesyi kwaamba kuti Julu lilalelema nokuba kuti taliyandide kwiingula\nmipailo pe. Cintu cini cikatazya ncakuti bantu banji tabayandi kupaila! Nokuba\nkuti naa kabapaila, tabapaili amyoyo yabo yoonse alimwi mipailo yabo mifwaafwi,\nyamajwi ongaye buyo. Ijulu lilalindila kalilangila kugwasyilizya zyintu\nzyiyandwa amoyo wamuntu uli woonse. Nokuba boobo, nkondo ili yoonse ilaa\n\u201cmilazyo yakukwabana akulwana basinkondo\u201d alimwi kuzwangana akataa Yahushua a"}, {"text_idx": "#000018", "text": "Aaka kaano kakalembululwa kuzwa mucibalo cakuti 'Nguzu zitaambiki zili mu Mumupailo',eeco cakalembwa aba Roger J. Morneau."}, {"text_idx": "#000020", "text": "Kutegwa akwabilile mukowa wabantu kuti atabakopi Saatani,\nYahuwah wakabikka milawo imwi. Umwi mulawo ngwakuti, Yahuwah a Saatani beelede kusikila muntu cigaminina\nlilikke nobaingula kukumbila kwakwe muntu ooyo. Ncintu cuusya nsoni kapati kuti\naabo bakomba Lusifa abakomba dyabooli kanjikanji \u201cbalaalusyomo\u201d muli Saatani\nkuti ulakonzya alimwi ulayanda kubaingula nzyobamulomba kwiinda bantu baluulwa\nkuba bantu bokwa Yahuwah mbobasyoma muli Singuzuzyoonse ."}, {"text_idx": "#000021", "text": "\u201cNcintu cili mumakanze ookwa [Yahuwah] kutwaabila, zyintu\neezyo nzyotumulomba mumipailo yalusyomo, eezyo zyintu nzyanga tatupi kuti\ntiitwamulomba.\u201d3 Yahushua wakaliuzyi kabotu mulazyo\nooyu. Mumulumbe Wakwe atalaa mulundu, Walo wakakulwaizya bantu boonse\nbakali waawo kuti beelede kweetela Taata kulomba kwabo:"}, {"text_idx": "#000022", "text": "Kumbila, nkabela ciyoopegwa kuli nduwe; langaula, nkabela uyoocijana; konkomona, alimwi ciyoojulilwa kuli nduwe. Nkaambo\nkuli yooyo woonse uukumbila ulatambula, alimwi ooyo uuyandaula ulajana, alimwi\nkuli yooyo uukonkomona ciyoojululwa kuli nguwe. Muntu nzi akati kenu, kuti mwanaakwe musankwa\nwamukumbula cinkwa, walo nkumupa bbwe? Nanka kuti wamukumbila nswi, walo nkumupa\nnzoka? Nkabela kuti nywebo, nobabyaabi boobo, mulizyi bwakupa zipego zibotu\nkubana benu, nzinji buti zintu zibotu Taata ooyo uuli kujulu nzyayoopa baabo\nbakumbila Nguwe! (Mateyo 7:7-11, NKJV)"}, {"text_idx": "#000023", "text": "Yahuwah ukkomanina kapati kwiingula mipailo alimwi kunyina\nmupailo ngwakondelwa kugwasya kwiinda wakuvwuna miya yabantu kuzwa kukupenzyegwa\na Saatani. Mupailo wakuti, \u201cSimalelo, kotuvwuna! Twamana!\u201d unootambula"}, {"text_idx": "#000026", "text": "Aawa mpaayelede kuba mupailo wakupailila bamwi. Kupailila\nbamwi ncintu ciyandika! \u201cIjulu lyoonse lilangilizya nduwe ncocita, webo ooyinda\nkusyoma kasimpe kalaa bulemu bwakujulu. Bangele boonse balalindila kabalangila\nkuti bagwasyanye anduwe mumulimo wakufutula miya.\u201d5"}, {"text_idx": "#000029", "text": "Ziga zya Mupailo Uuzwidilila Wakupailila Bamwi"}, {"text_idx": "#000030", "text": "Mupailo uuzwidilila ujisi ziga zimwi ziyandika:"}, {"text_idx": "#000031", "text": "kulyaaba ebo oopaila lwako kuli Yahuwah."}, {"text_idx": "#000035", "text": "Mwanaa Singuzuzyoonse wakatamba nduwe kuti ulete zyakulomba\nzyako kunembo lyacuuno cabulemu muzina Lyakwe. \u201cAlimwi kufumbwa ncomuyookumbila\nmuzina Lyangu, eeco Ime njoomucitila, kutegwa Taata akapegwe bulemu kwiinda mu\nMwanaakwe. Kuti walomba cintu cili coonse muzina Lyangu, Ime njookucitila eeco\u201d\n(Johani 14:13, 14, NKJV) Kubota cisyomyo caakuti uyoomvwugwa!"}, {"text_idx": "#000036", "text": "Kupaila muzina lyokwa Yahushua cilainda kwaamba buyo kujala\nmupailo, \u201cmuzina lya Yahushua, Akube boobo.\u201d Caamba kupaila kweendelanya\nakuyanda Kwakwe alimwi akuyanda kwa Taata. Mbweenya mbuli Kristu mbwaakali\nkupaila mu Getisemani, mupailo waboonse weelede kuba, \u201c Kutali kuyanda kwangu,\npele Kwako akucitwe.\u201d (Langa Luuka"}, {"text_idx": "#000039", "text": "Utayoowi kupaila kugaminina cintu eeco ncoyanda."}, {"text_idx": "#000041", "text": "Utayoowi kugaminina kwaamba cintu kapati eelyo\nnopaila. Kunyina ntenda iili mukugaminina kubuzya zyintu, mumupailo uli\nwoonse, webo kolulamika luyando lwako kuluyando lwabulemu bwakujulu, kumwi\nkolomba muzyintu zyoonse kuti kuyanda Kwakwe\nkucitwe. Utanikulombi zyintu zyitakweelede, nokuba zyeezyo Walo muluyando\nLwakwe nzyabwene kuti tazyikwe mulimo kuli nduwe."}, {"text_idx": "#000043", "text": "Ncintu ciyandika kapati kulikankaizya muluzyalo lwa bulowa\nbwa Yahushua eelyo nonjila mumupailo wakupailila bamwi. Cinyonyoono caandaanya\nmuntu kuzwa kukasensa ooko kuzyila nguzu aluumuno. Aboobo, ncintu ciyandika\nkulomba kulekelelwa zinyonyoono zyabo kutegwa nzila isalazyigwe yakutambulila\nzileleko. Yahushua Lwakwe wakabapailila aabo bakali kugagaila Nguwe\nStephen, awalo, wakapaila kuti aabo bakali kumujaya balekelelwe. (Langa Milimo 7:59-60.)"}, {"text_idx": "#000044", "text": "Allison Ryder8 ooyo wakali kubeleka kucintoolo\ncuuzya mabbusu ciitwa kuti Payless Shoe Source, wakali kuyandaula mabbusu aasamwa\nciindi cakulunduka. Mpoonya, maanu aakwe akacengulukila kumukaintu ooyo\nwakanjila mucintoolo kagwitide akweenda kutaaluka ntaamu zilamfu, ciindi coonse\nkatapatila mwanaakwe musimbi: \u201cSunu ulabona ulasama\nncobeni kufumbwa ncetikuulile! Nsyekombi naa ninzi ncoyanda pe. Ime\nndime ndikusunga. Mali ngaangu alimwi webo uyookwaasama kuya kucikolo !\u201d"}, {"text_idx": "#000045", "text": "Allison wakamuzwa moyo kumvwa kukalala kwamusyobo ooyo,\nwakasokomoka akutaaluka kuzwa mpaakabede aawo kuti alange cakali kutola busena. Kana\nkasimbi kakaliimvwi, kakafuunyikide makkuko, abusyu kakulibonya kukatazyigwa\nmumoyo, eelyo kubwenta nikwakacili kuya kumbele: \u201cBoola kuno webo! Ulakonzya\nkusama yaaya! Naa aalya! Aalya inga akweelela kabotu.\u201d"}, {"text_idx": "#000047", "text": "\u201cNsyekombeleli pe naa toyandi yebo! Ime ndime nditiikuulile\nmabbusu. Mali ngookwaangu alimwi ndakuulila kufumbwa eeco webo Ime nceyanda\nkuti usame, alimwi webo ulacisama ncobeni!\u201d Kaamanide\nkwaambwa majwi aayo, banyina bakataaluka kuyaa bweenda kulaale a Allison,\nkabacikalede akubwentela mwana nkaambo ka \u201ckusala kwabufubafuba\u201d kwakwe ."}, {"text_idx": "#000048", "text": "Cakamucisa mumoyo kubona kukalala kutakwe maanu boobu,\nalimwi katayandide kuti mwana ooyo aye kumbele kubaa bweemya, Allison wakasobaila\nkupiluka mpaakabede kutaanguna. Mizeezo yakwe yakalungumana kujulu\nmumipailo. Kaibaluka caatola busena, wakapaila kuti:"}, {"text_idx": "#000049", "text": "Kutaanguna Ime ndakalomba Simalelo kuti\nandilekelele zinyonyoono zyangu kutegwa mupailo wangu umvwugwe. Mpoonya Ime\nndakapaila kuti alekelele mukaintu uulya amwana musimbi zinyonyoono zyabo. Ime\nndakamulomba kuti atumine bangele bakutanda madaimona aayo aakali kutundulula\nmukaintu uulya akumukkazyika camba, akumupa muya waluumuno."}, {"text_idx": "#000050", "text": "Kataninga akwaamba kuti, \u201c Ndakomba, O\nSimalelo ndakomba konjila akati kuti\nugwasye bweende bwazyintu cino ciindi!\u201d boonse bakaluumwine kuti zi! Cakatobela\nncaakamvwa lyakali jwi lyabanyina mwana. Mujwi lyaluumuno, bakati,\n\u201cNdilekelele. Ndilekelele Ime ndalinyemede kapati boobo. Tacili cintu cibotu\nkuti ndikusinikizye kusama mabbusu nkaambo buyo kakuti Ime ndaayanda."}, {"text_idx": "#000051", "text": "kucitika mpeenya aawo! Nokuba kuti cakacitika myaka iili kkumi yakainda,\nIme nsyenaciluba eeco pe.. Ime ndilizyi"}, {"text_idx": "#000052", "text": "Yahuwah kunyina nasinikizya muntu naba ni pe. Kuti muntu wakaka\nkukwelelwa ku Muya Uusalala, ulakonzya kuzumanana munzila zyakwe. Nokuba boobo,\nmukwiingula mupailo walusyomo, Yahuwah ulakonzya kutanda madaimona aayo aapa"}, {"text_idx": "#000053", "text": "Bantu banjaanji balizyibide majwi ookwa Yahushua mumulumbe Wakwe\natalaa mulundu, aayo aayinduluka kwaambwa atala aawa, aayo Walo ngaakaamba kuti:\n\u201cKolomba, alimwi nkabela uyoopegwa; koyandaula, nkabela uyoojana; konkomona,\nnkabela ciyoojulilwa kuli nduwe.\u201d (Mateyo 7:7) Bantu banjaanji\nncobataibaluki ncakuti, nokuba boobo, ncakuti aaya mabala akalembedwe mumulaka\nwaci Alamu kutaanguna alimwi kuti asandulwa bwini aamba kuti \u201cKoyandaula,alimwi kozumanana kuyandaula, nkabela uyoocijana eeco ncoyandaula.\nmpoonya mulyango uyoojulilwa kuli nduwe.\u201d"}, {"text_idx": "#000054", "text": "Eelyo nopailila muntu umwi, webo utalika kulwana nkondo\namakamu ookwa Saatani. Paulu wakalomya kutucenjezya kuti: \u201cnkaambo tuluujisi\nabantu bajisi mubili wanyama abulowa pe, pele amfwulumende, abeendelezi, abaleli\nbamusinze wanyika yamudima eeyi, alimwi amyuuya iisofweede iili mumasena\naakujulu. (BaEfeso 6:12, KJV) Mutatyompwi kuti, kwaciindi cikubwene, kuti\nzyintu zyaindila kunyongana. Tulwana bangele\nbasofweede mubbuwa lyankondo kakwiina kutingaanisya canguzu."}, {"text_idx": "#000056", "text": "Bamuka Harvey, kumwi kabalilila mucamba wamoyo nkaambo ka\nmwanaabo, bakabwene aanga eeco ciimo mbwaakabede mwana ooyu lino, cakanyina\nbulangizi bubotu pe. Bumwi buzuba,\nkabalungulula makatazyo aayo ngubaali kutingaana Henry abalumi babo, umwi\nngubaazyibene limwi wakabapa muzeezo wakuti ndiza kuti bamupailila mwanaabo,\ninga Taata wakujulu wamubweedezyela ciimo camaanu aakwe mbwaakabede kutaanguna\nkuti alemekezye Yahuwah akuyumya lusyomo lwabamwi."}, {"text_idx": "#000060", "text": "\u201cNee, utaleki ono mwanookwesu!\u201d mweenzinyina wakabakombelezya.\n\u201cIme ndaindizya kupaila canguzu kwiinda kale lino. Saatani usola buyo kukutyompya\nwebo. Walo usoleka kunjila nduwe akukulesya kupaila. Kolanga cintu eeci kuti\nnkukulwaizyigwa kuti wiindizye kuya kumbele kupaila canguzu kwiinda lyoonse\nnkaambo Saatani mbwalwana oobu eelyo nabwene kuti lumamba lwamumuni lwatalika"}, {"text_idx": "#000061", "text": "Mazuba masyoonto buyo aakainda, Henry wakasinsimuka\nkalimvwide kabotu mucibbadela. Bakamupima akujana kuti wakalizwide maanu aakkwene\nkabotu. Nibakamusunga kwamazuba masyoonto buyo, kabacimulanga akumubambilila basilisi,\nbakaambila Ba Harvey aBamuka Harvey kuti inga baboola kuzyoomucinga mwanaabo\nooyo wakasanduka. Walo wakalaa mizeezo iisongwaalide amubili uuzwide buumi"}, {"text_idx": "#000062", "text": "\u201cKunyina ntenda yakuti Yahuwah inga wauntuluzyila mipailo\nyabantu Bakwe. Ntenda yini iiliko ndisunko lyakutyompokelwa, akuleka kuzumanana\nkupaila.\u201d9 Aaka nkikaali kaambo eelyo bana ba Isilayeli"}, {"text_idx": "#000065", "text": "Pele maboko ookwa Mozesi aakakatala;\nnkabela bakabweza bbwe, akulibikka munsi lyakwe, mpoonya wakakkala aawo;\nnkabela Aloni a Hur bakaimikizya maboko aakwe, umwi kubbazu eeli, aumwi kubbazu\nlimwi; mpoonya maboko aakwe akaliimikizyidwe ciindi coonse kusikila kumabbililo"}, {"text_idx": "#000066", "text": "Nkabela Joshua wakabaumputa Amaleki abantu"}, {"text_idx": "#000067", "text": "Eeci nciiyo cipati ceelede kwiibalukwa. Utaleki kuzumanana\nmumupailo. Webo tozyi nakutamikizya Saatani kusyule lyako, mbweenya mbuli\nmbwaakali kutamikizya Joobo. Zimwi ziindi mipailo yiingulwa buyo kwainda myezi\nnokuba myaka minjaanji. Yahuwah uyanda nduwe kuti ujatisye\nmuzisyomyo Zyakwe alimwi utalekezyi pe. Lekela mupailo wa Jakobo kuti\nube mupailo wako ayebo: \u201cIme nsyekwe kukulekezya pe kuti undisiye Ime pele buyo\nkuti Webo usaangune undileleke Ime!\u201d (Langa Matalikilo 32:24-28.)"}, {"text_idx": "#000069", "text": "Bumwi buzuba, Bill naakakkede kabala pepa lyamilumbe,\nMaliya wakamvwa cintu ceenzu. Wakavwaka kuya mu\u014banda oomo, mwaakabona misyozi kiikulumbuka"}, {"text_idx": "#000070", "text": "\u201cBill! Ninzi calubila kayi? Ninzi"}, {"text_idx": "#000071", "text": "\u201cMa! Maliya! Ime ndazwaa kumubona linolino [simalelo\nYahushua]. Wanjila muno mu\u014banda mumulyango uulya! Ma! Maliya, kuti nicali\nkukonzyeka buyo kuti ndamubona Walo! Ciwa cabusyu Bwakwe\ncalizwide luyando cakuti. Kunyina amajwi aakuti ndipandulule cintu eeco!"}, {"text_idx": "#000072", "text": "\u201cMpoonya Walo wabandika kuli ndime! Walo wandaambila kuti,\n\u2018Bill, bazyali bako bakanjila muzyuumbwe zyabo kabapailila nduwe pele kabauside\nkuti tabakakuboni Mubulelo bwakujulu. Ime njanda kuti ndikabagambye mafumofumo\naa Kubuka Kuzwa Kubafu. Hena ulandipa moyo wako Ime? Atubalindile antoomwe.\u2019"}, {"text_idx": "#000073", "text": "\u201cMa, Okalungu kaamoyo kangu! Kuti noomubona kubusyu Bwakwe,\nwebo inga tociyandi pe alimwi kucita cili coonse eeco cinga camutyompya Walo. Kuli\nluyando lupati lulibonya mubusyu Bwakwe! Ime njanda kumupa moyo wangu Walo\nkutegwa ndilibambile ku Kuboola Kwakwe.\u201d"}, {"text_idx": "#000074", "text": "Mwaapositolo Paulu wakalizyi ntenda yakufwamba kulekezya\nkupaila. Walo wakakulwaizya kuti: Mutaleki kubaa camba akulangila, nkaambo eeco\nncecilaa bulumbu bupati\u201d (BaHebulayo 10:35, 36)"}, {"text_idx": "#000076", "text": "Kupaila Mulimo Ncobeni alimwi Nciindi Cibotu"}, {"text_idx": "#000078", "text": "Utatyompwi eelyo muyandwa wako nalibonya kuti uyumya moyo\nkukasimpe. Yahushua wakayiisya basikwiiya bakwe kuti, \u201cbantu lyoonse beelede kuzumanana\nkupaila alimwi kuti bataleki.\u201d (Luka 18:1)"}, {"text_idx": "#000080", "text": "mulimo wakuyandawida bamwi lufutuko. \u201cBana bokwa [Yahuwah] tabasiigwi kabali\nbalikke, kabatakwe kukwabililwa pe. Mupailo nguuputausya janza lyokwa\nSinguzuzyoonse.\u201d12 Mupailo walusyomo, kutali majwi manjaanji, uusyoma\nmuli Yahuwah, uugaminina akugama kwaamba cintu cibulide, alimwi uulikankaizya"}, {"text_idx": "#000082", "text": "Koswaangana akukamantana aJulu buno buzuba. Koleta\nnzyoyanda, abayandwa bako, kunembo lya Singuzuzyoonse, Ooyo wiingula mipailo\nyoonse. Ijulu lyoonse lilindila kugwasya baabo bayookona lufutuko kwiinda mukugwasyilizya"}, {"text_idx": "#000087", "text": "lyakacincigwa kutegwa muntu atazyibwi waambwa aawo."}]